CELEX: 52003PC0618
Language: da
Date: 2003-10-22
Title: Forslag til Rådets afgørelse om handel med visse stålprodukter mellem Det Europæiske Fællesskab og Ukraine

Avis juridique important

|

52003PC0618

Forslag til Rådets afgørelse om handel med visse stålprodukter mellem Det Europæiske Fællesskab og Ukraine  /* KOM/2003/0618 endelig udg. - ACC 2003/0243 */  

Forslag til RÅDETS AFGØRELSE om handel med visse stålprodukter mellem Det Europæiske Fællesskab og Ukraine(forelagt af Kommissionen)BEGRUNDELSEI artikel 22, stk. 1, i partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Ukraine på den anden side er det fastsat, at handelen med visse stålprodukter skal være genstand for en særlig aftale. Den tidligere bilaterale aftale mellem Det Europæiske Kul- og Stålfællesskab og regeringen for Ukraine om handel med visse stålprodukter udløb den 31. december 2001. Parterne enedes om at indgå en ny aftale for årene 2002-2004. Forhandlingerne om den nye stålaftale blev afsluttet i december 2001. Imidlertid godtgjorde Ukraines regering ikke momsen til ukrainske eksportører af jernholdigt skrot, hvorved den indførte et demotiverende forhold og en hindring for eksporten af jernholdigt skrot. Dette er i strid med bestemmelserne i udkastet til aftale, hvori det udtrykkelig fastsættes, at der ikke må være nogen som helst hindringer for samhandelen med jernholdigt skrot mellem parterne. Undertegnelsen af aftalen blev udsat, indtil der var fundet en løsning på problemet med momsgodtgørelse. Desuden indførte Ukraine henimod slutningen af 2002 yderligere en afgift på 30 EUR/ton på eksport af jernholdigt skrot.I og med at der ikke eksisterer nogen aftale, skulle autonome foranstaltninger, hvorved der fastsattes kvantitative lofter på importen af visse stålprodukter, for årene 2002 og 2003 træffes af EKSF og efter udløbet af nævnte traktat af EF.Der er dog sideløbende blevet ført forhandlinger for at indgå en ny aftale, men disse er endnu ikke afsluttet. Indtil den nye aftale er indgået og trådt i kraft, er det nødvendigt at træffe autonome foranstaltninger, hvorved der fastsættes kvantitative lofter for 2004. Ved fastsættelsen af de kvantitative lofter for 2003 blev der taget hensyn til Ukraines indførelse af en afgift på 30 EUR/ton på eksport af jernholdigt skrot. I betragtning af at afgiftsniveauet ikke har ændret sig, er de kvantitative lofter for 2004 fastsat på samme niveau som i 2003. De kvantitative lofter tages op til fornyet overvejelse, når de nye medlemsstater tiltræder EF den 1. maj 2004.Denne afgørelse truffet af Rådet ophæves automatisk, når den nye aftale træder i kraft. Desuden vil de kvantitative lofter i denne afgørelse blive taget op til fornyet overvejelse, hvis de ukrainske afgifter på eksporten af jernholdigt skrot nedsættes væsentligt eller ophæves, før den nye aftale træder i kraft.2003/0243 (ACC)Forslag til RÅDETS AFGØRELSE om handel med visse stålprodukter mellem Det Europæiske Fællesskab og UkraineRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133,under henvisning til forslag fra Kommissionen, ogud fra følgende betragtninger:(1) I partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Ukraine på den anden side [1] fastsættes det i artikel 22, stk. 1, at handelen med visse stålprodukter skal være genstand for en særlig aftale.[1]   EFT L 49 af 19.2.1998, s. 3.(2) Den tidligere bilaterale aftale mellem Det Europæiske Kul- og Stålfællesskab (EKSF) og regeringen for Ukraine om handel med visse stålprodukter udløb den 31. december 2001.(3) Det Europæiske Fællesskab har overtaget EKSF's internationale forpligtelser siden EKSF-traktatens udløb, og foranstaltninger vedrørende handel med stålprodukter med tredjelande henhører nu under Fællesskabets kompetence inden for området handelspolitik.(4) Parterne er enedes om at indgå en ny aftale, og forhandlingerne om denne nye aftale er endnu ikke afsluttet.(5) Indtil den nye aftale er underskrevet og trådt i kraft, bør der fastsættes kvantitative lofter for 2004. Disse lofter bør tages op til fornyet overvejelse i lyset af de nye medlemsstaters tiltrædelse af Fællesskabet den 1. maj 2004.(6) I betragtning af den afgift på 30 EUR/ton på eksport af jernholdigt skrot, der siden den 1. januar 2003 har været anvendt, ikke er blevet ophævet eller sænket, er det hensigtsmæssigt at fastsætte de kvantitative lofter for 2004 på samme niveau som for 2003 -TRUFFET FØLGENDE AFGØRELSE:Artikel 1I perioden fra 1. januar til 31. december 2004 kræves der licens for at indføre de i bilag I anførte stålprodukter med oprindelse i Ukraine til Fællesskabet.Artikel 2Der tillades import for hver varekategori og for hele Fællesskabet op til de kvantitative lofter, der er anført i bilag II.Der udstedes kun licenser inden for disse grænser.Artikel 3Reglerne for udstedelse af licenser og andre relevante bestemmelser offentliggøres i Den Europæiske Unions Tidende.Medlemsstaterne udsteder licenser i overensstemmelse med nævnte regler og underretter straks Kommissionen herom. Kommissionen underretter med jævne mellemrum medlemsstaterne om de udnyttede mængder.Medlemsstaterne og Kommissionen konfererer indbyrdes for at sikre, at de omhandlede mængder ikke overskrides.Artikel 4Bestemmelserne i aftalen om handel med visse stålprodukter samt alle foranstaltninger til gennemførelse deraf erstatter bestemmelserne i denne afgørelse fra datoen for nævnte aftales ikrafttræden.Artikel 5Denne afgørelse træder i kraft på tredjedagen efter offentliggørelsen i Den Europæiske Unions Tidende.Udfærdiget i Bruxelles, denPå Rådets vegneFormandBILAG IIVarer som omhandlet i artikel 1&gt;TABELPOSITION&gt;BILAG IIKvantitative lofter som omhandlet i artikel 2(tons)Produkter  ////SA. Fladvalsede produkter  ////SA1. Bredbånd  //  19 190//SA2. Tykke plader  //  73 444//SA3. Andre fladvalsede produkter  //  5 926////SB. Lange produkter  ////SB1. Bjælker  //  2 583//SB2. Valsetråd  //  36 904//SB3. Andre lange produkter  //  46 499//